Ture Sventon och jakten på Ungdomens källa

Ture Sventon och jakten på Ungdomens källa er en svensk TV-serie på 10 episoder, med premiere på den svenske betalingskanalen C More i 2021. Serien er regissert av Gustaf Åkerblom og produsert av produksjonsselskapet Jarowskij AB. 

Serien handler om den fiktive privatdetektiven Ture Sventon, som er en barnebokfigur skapt av den svenske forfatteren Åke Holmberg. Det er en frittstående oppfølger til TV-serien Ture Sventon och Bermudatriangelns hemlighet, som hadde premiere på C More i 2019.

Handling 
I denne serien blir Ture Sventon oppsøkt på sitt kontor av barna Ylva og Dante, som trenger hjelp til å få tilbake sine kidnappede foreldre. Foreldrene er arkeologer, og har funnet bevis på at den sagnomsuste Ungdommens kilde faktisk eksisterer i virkeligheten. Ture Sventon innser med det samme at vann som har evnen til å gjøre mennesker unge igjen, for all del ikke må havne i feil hender. Etter hvert viser det seg at forbryteren Ville Vessla dukker opp også i denne saken, slik han pleier å gjøre i alle Ture Sventons saker.

Rolleliste 

 Robert Gustafsson – Ture Sventon, privatdetektiv (10 episoder)
 Johan Glans – Ville Vessla, forbryter (10 episoder)
 Helena Bergström – Matilda Jansson, Ture Sventons sekretær (10 episoder)
 Björn Gustafsson – Agent-Pär (10 episoder)
 Maja Kin – Joanna Silver (10 episoder)
 John Òsterlund – Dante (10 episoder)
 Hannes Meidal – Dan (10 episoder)
 Lycke Martin – Ylva (10 episoder)
 Anna Thiam – Marie (10 episoder)
 Marika Lagercrantz – fengselsdirektøren (3 episoder)
 Noghor Jemide Aibueku – Håkansson
 Veronica Carlsten – Doc
 Johan Carlqvist – Långeman
 Antonio Di Ponziano – Don Collatore
 Elina Du Rietz – Astrid
 Jesper Linde – Esbjørn
 Victor Gaddius – Ennio
 Mia Långö – Nettan

Referanser

Eksterne lenker 
 

Svenske TV-serier fra 2020-årene